Motorpsycho

Motorpsycho er et rockeband fra Trondheim, som ble startet i 1989. Bandet består av Bent Sæther på bass og vokal samt Hans Magnus «Snah» Ryan på gitar og vokal. Bandet ble innlemmet i Rockheim Hall of Fame i 2006 og har vunnet tre Spellemannpriser.

Gruppens navn er hentet fra en film av Russ Meyer. Bandmedlemmene har spilt i og medvirket i flere andre band og musikkprosjekter, både før og etter at Motorpsycho ble startet. Motorpsycho inviterer ofte med seg gjesteartister, både på konserter og i studio, og blant artister som har medvirket i Motorpsychos prosjekter er Deathprod, Anneli Drecker, Baard Slagsvold (også kjent fra Tre Små Kinesere; Slagsvold var fast medlem i Motorpsycho over lengre tid), Jaga Jazzist og Strings Unlimited. Kunstneren Kim Hiorthøy har designet de fleste av bandets albumomslag, fra Demon Box (1993) til Here Be Monsters (2016).

Musikken deres kan best beskrives som en eksperimentell blanding av psykedelisk rock, vanlig rock, jazz, metall og punk. De er kjente for å lage variert musikk og varierer stil mellom plateutgivelsene. Den av platene som kanskje utmerker seg mest i slikt henseende, er The Tussler, en fullverdig country-plate bandet laget delvis fordi Gebhart hadde fått seg banjo, delvis "for å bevise at country & western er noe mer enn den musikken foreldrene våre nesten drepte oss med i bilen i sommerferiene".

Historikk
Bandet ble startet i 1989 i Trondheim, med Kjell Runar «Killer» Jenssen på trommer. I 1990 produserte bandet sin første demo, Maiden Voyage, som ble utgitt på kassett. Den har fire låter og ble laget i et opplag på 100 nummererte eksemplarerMaiden Voyage på discogs.com (Den ble gjenutgitt som 12" EP på sølvfarget vinyl i 2022, i serien Grevene Langs hemmelige selskap Vol #1). Året etter kom debutalbumet Lobotomizer. Stilen deres på den tiden var noe helt annet enn det rolige, avbalanserte bandet fansen kjenner i dag. De var sterkt inspirert av punk og grunge, en sjanger som var på det tidspunktet var "det nye store". Det var mye skriking og fuzzgitar. Etter albumet sluttet Jenssen i bandet, og Ryan hentet inn en kompis fra folkehøyskolen, nemlig Håkon Gebhardt. Bandet var veldig tidlig knyttet opp til UFFA og Svartlamon i Trondheim, et frisinnet boligområde for boligløse, kunstnere og politiske aktivister.

De neste utgivelsene var Soothe i 1992 og 3 Songs for Rut året etter. Begge disse to utgivelsene kom bare på vinyl. Derfor ble utgivelsen 8 Soothing Songs for Rut gitt ut, en CD som i inneholdt begge de to tidligere utgivelsene. Det var i denne perioden at Motorpsycho møtte Helge Sten, en artist som arbeidet mye med eksperimentell elektronisk musikk og keyboard. Sten fattet interesse for prosjektet og ble med på den neste utgivelsen Demon Box, en plate som inneholder bl.a Waiting for the One, Nothing to say, Demon Box og flere andre. Etter Demon Box ble Deathprod mindre aktiv i Motorpsycho for å kunne konsentrere seg om egne studier. Han fortsatte dog som co-produsent og støymaker ved behov.

I 2003 brøt Motorpsycho tradisjonen med å gi ut et album hver høst. De hadde tidligere på året gitt ut In The Fishtank sammen med Jaga Jazzist. Neste utgivelse ble ikke en ordinær Motorpsycho-utgivelse, men en plate med det musikalske sideprosjektet The International Tussler Society. Denne plata kom høsten 2004 og var oppfølgeren til det første Tussler-prosjektet fra 1994. Utgivelsen fikk navnet Motorpsycho presents: The International Tussler Society.

Bent Sæther samarbeidet i 2004 med Øyvind Holm fra Dipsomaniacs. Dette resulterte i to låter som ble utgitt på Øyvind Holms solodebut. Øyvind Holm spilte forøvrig inn Kill Some Day til tributealbumet Selfindulgent Mono-minds, A Motorpsycho Tribute (3xLP) som ble utgitt i 1998. 

Sommeren 2005 sluttet trommeslager Håkon Gebhardt i Motorpsycho. De to gjenværende medlemmene ga i 2006 ut Black Hole/Blank Canvas hvor Bent Sæther spiller trommer på de fleste låtene. For første gang siden Trust Us fra 1998 ga de ut et dobbeltalbum, som også kom i en begrenset spesialutgave, med annet omslag og en ekstra-CD med to (tidligere uutgitte) spor. Lanseringsdato var 17. mars i land som gir ut nye plater på fredager, og 20. mars i land som kommer med nyheter på mandager. Norge inngår i sistnevnte.

Etter et og et halvt år uten fast trommeslager, ble Kenneth Kapstad fullverdig medlem av bandet i høsten 2007. Med ny trommeslager på plass, spilte trioen inn et nytt album som ble gitt ut 31. mars 2008 under navnet Little Lucid Moments i Skandinavia, Frankrike, England og USA på selskapet Rune Grammofon. Albumet er produsert av Helge Sten og Bent Sæther og består av fire lengre spor som gis ut som både CD og dobbelt LP."Motorpsycho på Rune Grammofon" - artikkel fra mic.no Senere har trioen fulgt opp med Child of The Future i 2009 (kun tilgjengelig på vinyl). 18. januar 2010 kom albumet Heavy Metal Fruit, som fikk utmerkede anmeldelser i Adressa,"På toppen av formtoppen" - Anmeldelse av Heavy Metal Fruit, Adressa Verdens Gang,"Edelt destillat" - Anmeldelse av Heavy Metal Fruit, Verdens Gang Dagbladet,"Full framdrift og total stagnasjon på samme tid" - Anmeldelse av Heavy Metal Fruit, Dagbladet Bergens Tidende,"Fruktbart jubileum" - Anmeldelse av Heavy Metal Fruit, Bergens Tidende Aftenposten,"Motorpsycho viser ingen tegn på tretthet" - Anmeldelse av Heavy Metal Fruit, Aftenposten  Musikknyheter"Norges mest produktive band leverer med et variert smell" - Anmeldelse av Heavy Metal Fruit, Musikknyheter og Fædrelandsvennen."Frukt som varer" - Anmeldelse av Heavy Metal Fruit, Fædrelandsvennen For albumet ble de nominert til Spellemannprisen 2010 i klassen rock. I 2012 ga de ut albumet The Death Defying Unicorn sammen med Ståle Storløkken og ble for det nominert til Spellemannprisen 2012 i klassen rock.

Bandet mottok Nord-Trøndelag fylkes kulturpris 2015.Motorpsycho fikk fylkets kulturpris ; t-a.no, 8.12.2015Guri Hjulstad: «Fylkeskulturprisen 2015 til Motorpsycho – alltid på tvers». I: Årbok for Nord-Trøndelag 2016, side 231-235 Ved tildelingen ble det sagt at «I tråd med det postmoderne låner og leker de med elementer fra «høye» og «lave» tradisjoner, både musikalske og litterære, og ingen av elementene behandles som viktigere eller mer seriøse enn de andre. Forskjellen mellom kunst og popkultur forsvinner. De sprenger grensene for hva de fleste tror et rockeband skal være. Behovet for å eksperimentere er uendelig, og virketrangen, både hver for seg og sammen, har ført til en mengde ulike samarbeid.»Fylkeskulturpris til Motorpsycho ; ntfk.no, 8.12.2015 

I 2020 ga bandet ut albumet The All is One til svært gode anmeldelser, etterfulgt av Kingdom of Oblivion og Ancient Astronauts i henholdsvis 2021 og 2022. Også her vanket det på sedvanlig vis svært gode anmeldelser.

Albumet Yay! kom ut i juni 2023, en liten forsmak i form av singelen Patterns i mai 2023. Etter noen mer progressive album de siste årene, har Motorpsycho denne gangen tonet det litt ned. Platen består av hovedsakelig akustiske og svevende arrangerte enkeltlåter og er blitt godt mottatt.

Diskografi

1990 — Maiden Voyage (demotape)
1991 — Lobotomizer
1992 — Soothe (12" EP)
1992 — 3 Songs for Rut (7" EP)
1992 — 8 Soothing Songs for Rut
1993 — Demon Box
1993 — Mountain EP (EP)
1994 — Another Ugly EP (EP)
1994 — Promotor 1 (Promo)
1994 — Promotor 2 (Promo)
1994 — Timothy's Monster
1994 — The Tussler
1994 — Wearing Yr Smell (EP)
1996 — The Nerve Tattoo (EP)
1996 — Blissard
1996 — Manmower (EP)
1996 — Sinful, Wind-Borne (7" vinylsingle)
1997 — Babyscooter (EP, 5 spor)
1997 — Have Spacesuit Will Travel (EP)
1997 — Lovelight (EP)
1997 — Angels and Daemons at Play (utgitt i en rekke formater og varianter)
1997 — Starmelt (EP)
1998 — Ozone (EP)
1998 — Trust Us
1998 — Hey Jane (EP)
1999 — Roadwork vol 1 – Heavy Metall iz a poze, hardt rock iz a laifschteil
2000 — The Other Fool (EP)
2000 — Let Them Eat Cake
2000 — Walking with J. (EP, 5 spor)
2000 — Roadwork vol 2 – The MotorSourceMassacre
2001 — Barracuda EP 7 spor
2001 — Phanerothyme
2002 — Serpentine (EP)
2002 — It's a Love Cult
2003 — In the Fishtank (Samarbeid med Jaga Jazzist Horns)
2004 — Motorpsycho Presents: The International Tussler Society
2006 — Black Hole / Blank Canvas
2008 — Little Lucid Moments
2009 — Child of the Future
2010 — Heavy Metal Fruit
2011 — Roadwork vol 4 – Intrepid Skronk
2011 — Strings of Stroop - Motorpsycho Live at Effenaar2012 — The Death Defying Unicorn (med Ståle Storløkken)
2013 — Still Life With Eggplant2014 — Behind The Sun2014 — Toys (Ensidet 7" vinylsingle, vedlagt ca hvert tiende eksemplar av augustnummeret av gatemagasinet Sorgenfri).
2014 — The Motorpnacotic Fragments. (Album gitt ut som 4 x 7" vinylsingle)
2015 — En konsert for folk flest (med Ståle Storløkken)
2015 — Young Person's Guide to Motorpsycho (Samlealbum)
2015 — Psychonaut/Toys (7" vinylsingle)
2016 — Spin, Spin, Spin (7" vinylsingle)
2016 — Here Be Monsters2017 — Begynnelser (2 x 10" vinyl med CD, samt DVD av teaterforestillingen "Begynnelser")
2017 — The Tower2017 — California (EP)
2019 — The Crucible2020 — The All is One 
2021 — Kingdom of Oblivion2022 — Ancient Astronauts2023 — Yay!2024 — Neigh!!2025 — Motorpsycho''

 Priser og utmerkelser 
 Pris Kategori For Resultat Spellemannprisen 1993  Rock  Demon Box   Spellemannprisen 1996  Rockeartist  Blissard   Spellemannprisen 1997  Hardrock  Angels and Daemons at Play   Gammleng-prisen 1999  Pop/rock     Spellemannprisen 2000  Rock  Let Them Eat Cake   Alarmprisen 2001  Årets rockealbum   Årets låt  «Walkin With J»   Årets liveband/artist     Spellemannprisen 2001  Rock  Phanerothyme   Alarmprisen 2002  Årets rockealbum   Årets liveband/artist     Spellemannprisen 2003  Åpen klasseSammen med Jaga Jazzist Horns  In the Fishtank   Alarmprisen 2004  Årets liveartistSom The International Tussler Society     Alarmprisen 2005  Årets rockealbum  Motorpsycho Presents: The International Tussler Society   Årets liveartistSom The International Tussler Society     Spellemannprisen 2008  Rock  Little Lucid Moments   Spellemannprisen 2009  Rock  Child of the Future   Edvard-prisen 2010  Populærmusikk   Spellemannprisen 2010  Rock  Heavy Metal Fruit   Trondheim kommunes kulturpris 2012       Spellemannprisen 2012  RockSammen med Ståle Storløkken  The Death Defying Unicorn   Spellemannprisen 2013  Rock  Still Life With Eggplant   Nord-Trøndelag fylkes kulturpris 2015       Rockheim Hall of Fame 2016       Spellemannprisen 2017  Rock  The Tower   Spellemannprisen 2020  Rock  The All is One  

Referanser

 Eksterne lenker 



  Uoffisiell hjemmeside / Infoside
  Motorpsycho MySpace

Kategori:Norske rockegrupper
Kategori:Musikk i Trondheim
Kategori:Vinnere av Spellemannprisen
Kategori:Vinnere av Alarmprisen
Kategori:Rockheim Hall of Fame
Kategori:Band etablert i 1989